Disa ligjvënës amerikanë kërkojnë zgjerimin e sulmeve ndaj ISIL-it
Presidenti Obama është përpjekur ta kufizojë fushatën ushtarake në Irak tek mbrojtja e civilëve dhe e diplomatëve amerikanë
Kongresi amerikan është në pushimet e verës dhe ligjvënësit janë shpërndarë nëpër distriktet e tyre në mbarë vendin. Por një numër udhëheqësish të Kongresit folën të dielën në disa intervista televizive, ku shprehën shqetësimin që përbën grupi Shteti Islamik pas vrasjes brutale të gazetarit amerikan James Foley. Kryetari republikan i Komisionit për Sigurinë Kombëtare në Kongres, Michael McCaul, i tha televizionit ABC News se Shteti Islamik, i njohur si ISIS, paraqet kërcënimin më të madh që ka parë bota që nga sulmet terroriste të 11 shtatorit të vitit 2001: Me këtë mendim është dakord kryetari i Komisionit të Zbulimit të Kogresit, Mike Rogers. Rogers tha në një intervistë për emisionin "Meet the Press" të rrjetit NBC's, se një nga problemet është se disa luftëtarë nga Europa dhe nga SHBA kanë shkuar në Lindjen e Mesme për t'iu bashkuar grupit terrorist dhe se ata mund të shkojnë shumë thjesht në Perëndim: Edhe gjenerali në pension i marinës amerikane John Allen është i të njëjtit mendim për seriozitetit e këtij kërcënimi. A i tha se SHBA duhet ta trajtojnë porblemin në kuadrin e rajonit, duke punuar me aleatët e tyre. Presidenti Obama është përpjekur ta kufizojë fushatën e re ushtarake në Irak, tek mbrojtja e civilëve, jeta e të cilëve është e kërcënuar, si dhe të diplomatëve amerikanë. Por ai ka thënë gjithashtu se SHBA do të tregohen të pamëshirshëm dhe do të bëjnë ç'është e mundur për të mbrojtur shtetasit amerikanë. Anëtarët e Kongresit kanë reaguar me emocione të fuqishme ndaj ekzekutimit të James Foley-it, por disa janë paralajmëruar se SHBA nuk duhet të provokohen për të dërguar përsëri trupa në Irak. Kongresmenja demokrate Donna Edwards tha se Kongresi duhet të debatojë për çdo shkallëzim ushtarak kur anëtarët e Kongresit të kthehen në shtator: Analistët thonë se Presidenti Obama mund të peshojë pasojat e zgjerimit të ndërhyrjes ushtarake amerikane kundër grupit ektremist në ditët që do të vijnë.